钦定古今图书集成/明伦汇编/氏族典/第131卷 > 《廖用贤尚友录》 > 申鸣
## 钦定古今图书集成/明伦汇编/氏族典/第131卷 > 《廖用贤尚友录》 > 申鸣

按《韩诗外传》，楚有士曰申鸣，治园以养父母，孝闻于
楚，楚王以为左司马。其年遇白公之乱，劫其父以兵，
使人谓申鸣曰：“子与我，则与子楚国，不与我，则杀乃
父。”申鸣流涕而应曰：“始则父之子，今则君之臣，已不
得为孝子矣，安得不为忠臣乎？”援桴鼓之，遂杀白公其父亦死焉。王归赏之，申鸣曰：“受君之禄，避君之难”，
非忠臣也；正君之法，以杀其父，又非孝子也。遂自刎
而死。